Memorandum o porozumení medzi Ministerstvom školstva, vedy, výskumu 
a športu Slovenskej republiky a Britskou radou Slovensko
na roky 2022 - 2027

Ministerstvo školstva, vedy, výskumu a športu Slovenskej republiky 
Stromová 1, 813 30 Bratislava
v zastúpení: Branislav Gröhling, minister
(ďalej len „Ministerstvo“) 

a 

Britská rada Slovensko
Panská 17, 811 01 Bratislava
v zastúpení: Alastair Bassett, riaditeľ
(ďalej len “Rada“)

(ďalej spolu ako „zúčastnené strany“)

s cieľom podporiť rozvoj vzdelávania a výučby anglického jazyka v Slovenskej republike a za účelom obojstranného prospechu dosiahli porozumenie v nasledovnom:

Časť I.

Rozvoj výučby anglického jazyka

Rada bude realizovať projekty smerujúce k rozvoju výučby anglického jazyka v základných školách, stredných školách a vysokých školách so sídlom na území Slovenskej republiky  a vo vzdelávacích inštitúciách ďalšieho vzdelávania, ako aj v organizáciách, zaoberajúcich sa výučbou anglického jazyka vrátane: 

a) koordinácie a poskytovania spoločne riadených projektov výučby anglického jazyka (English Language Teaching projects / ELT); 
b) spolupráce so slovenskými partnermi pri organizovaní workshopov a seminárov pre osoby zabezpečujúce výučbu anglického jazyka na základných školách;
v stredných školách, na vysokých školách a v rámci ďalšieho vzdelávania;
c) propagácie a podpory organizácií zaoberajúcich sa výučbou anglického jazyka;
d) poskytovania informácií na podporu činností podľa písmen a) až c).

Časť II.

Vzdelávanie

Rada v spolupráci s Ministerstvom bude realizovať vzdelávacie projekty zamerané 
zlepšenie kvality a inovácií, najmä: 

a) projekty pre vytváranie obojstranne prospešných partnerstiev medzi školami a školskými systémami v Slovenskej republike a v Spojenom kráľovstve, zamerané 
na rozvoj inkluzívneho vzdelávania v školách;
b) v oblasti vysokoškolského a celoživotného vzdelávania, regionálneho vzdelávania a výučby;
c) v oblasti vedy a výskumu;
d) poskytovanie informácií na podporu činností podľa písmen a) až c).

Časť III.

Financovanie

Zúčastnené strany si v prípade potreby upravia financovanie projektov spolupráce zahrnutých v tomto Memorande o porozumení v osobitných zmluvách. Každá zúčastnená strana znáša sama všetky poplatky a výdavky, ktoré jej vzniknú v súvislosti s týmto Memorandom o porozumení. 

Časť IV.

 Zodpovedné osoby 

(1)  Rada zabezpečí výučbu anglického jazyka prostredníctvom svojho centra výučby v Bratislave. Túto výučbu budú zabezpečovať kvalifikovaní zamestnanci Rady, ktorých materinským jazykom je anglický jazyk. 

(2) Rada zabezpečí podporu jazykového vzdelávania učiteľov a hodnotenie projektov týkajúcich sa tejto oblasti prostredníctvom svojich krátkodobých poradcov.

Časť V.

Výmena informácií

(1) Zúčastnené strany sa budú pravidelne navzájom informovať o všetkých dôležitých aktivitách v oblasti vzdelávania. 

(2) Ministerstvo bude informovať Radu o rozvoji v oblasti vzdelávania a odbornej prípravy a o programoch a aktivitách, ktoré by mohli zvýšiť schopnosť Rady podporovať činnosť Ministerstva v rozsahu predmetu tohto Memoranda o porozumení. 

Časť VI.

Spoločné ustanovenia

(1) Toto Memorandum o porozumení nadobudne platnosť v deň jeho podpisu. 
(2) Toto Memorandum o porozumení ostáva v platnosti do 31. decembra 2027.
(3) Zúčastnené strany môžu na základe spoločnej dohody zmeniť alebo doplniť toto Memorandum o porozumení formou písomných dodatkov. Táto zmena alebo doplnenie nadobudne platnosť dňom jej podpisu.
(4) Toto Memorandum o porozumení nezakladá žiadne právne záväzky medzi zúčastnenými stranami.
(5) Toto Memorandum o porozumení je podpísané v dvoch origináloch v slovenskom a anglickom jazyku, pričom obidva sú rovnako platné.

Podpísané v Bratislave, dňa .......8. decembra..............2021. 

Za Ministerstvo školstva, vedy, výskumu 		     Za Britskú radu Slovensko
a športu Slovenskej republiky
 		     Alastair Bassett, v.r.
Branislav Gröhling, v.r.

1.